Gianluigi Donnarumma jirrifjuta l-ewwel żewġ offerti minn AC Milan rigward kuntratt ġdid Il-goalkeeper ta' AC Milan Gianluigi Donnarumma rrifjuta l-ewwel żewġ offerti tal-club rigward kuntratt ġdid. L-internazzjonali Taljan għandu jkun barra mill-kuntratt fi tmiem l-istaġun u s-sitwazzjoni tiegħu qed tiġi segwita minn Manchester United. Jidher li għadu ma kien hemm l-ebda avvanz fit-taħditiet bejn Donnarumma u Milan, li possibbilment fetħu l-bieb biex Manchester United jagħmlu offerta sostanzjali għalih. AC Milan jingħad li inizjalment offrew liż-żagħżugħ ta' 22 sena somm ta' € 6m fis-sena, flimkien ma' bonus ta' €1m jekk jikkwalifikaw għaċ-Champions League. Dak imbagħad żdied għal €7m fis-sena, flimkien mal-istess bonus marbut mal-eventwalitá li r-Rossoneri itemmu mal-ewwel erbgħa fis-Serie A, li iżda Donnarumma reġa' ċaħad. Il-goalkeeper qed jistenna offerta mtejba, iżda dan x'aktarx jiġri ladarba AC Milan jassiguraw post fiċ-Champions League fl-istaġun li ġej. Ir-rivali ta' Manchester United, Chelsea, ukoll issemmew li kienu interessati f'Donnarumma fl-aħħar ġimgħat.